cyanic-selkie/wikianc huggingface dataset:
Liukoselluloosa
Käyttökohteet
pienoiskuva|Sellofaania käytetään elintarvikkeiden pakkaamiseen kuten tässä, kirkas sellofaanipakkaus ja painettu sellofaanipussi kekseille. Liukosellusta voidaan valmistaa selluloosajohdannaisia, kuten viskoosia, selluloosa-asetaattia ja sellofaania. Suomessa valmistettu liukosellu myytiin lähes kokonaan Kiinaan kankaiden raaka-aineeksi.
Jagged Little Pill Acoustic
Jagged Little Pill Acoustic on kanadalaisen laulaja-lauluntekijä Alanis Morissetten albumi vuodelta 2005. Albumi on akustinen versio Morissetten läpimurtoalbumista Jagged Little Pill. Se julkaistiin 10 vuotta alkuperäisen Jagged Little Pill -albumin jälkeen. Albumilta julkaistiin singlenä kappale "Hand in My Pocket".
Kappaleet
Kaikki kappaleet sanoittanut Alanis Morissette, kaikki kappaleet säveltänyt Alanis Morissette ja Glen Ballard.
Pylí
Pylí on Kreikan kaupunki, joka sijaitsee Kosin saarella ja kuuluu Kosin kuntaan, Kosin alueyksikköön ja Etelä-Egean saarten alueeseen. Se kuului aiemmin Díkaioksen kuntaan ja vuodesta 2011 lähtien Kosin kunnan Díkaioksen kunnallisyksikköön. Kaupungin väkiluku on 2 469 (vuonna 2011).
Pylí sijaitsee Kosin saaren keskisissä sisäosissa. Se muodostaa laajemman kaupunkiyhdyskunnan (Δημοτική Κοινότητα Πυλίου, Dimotikí Koinótita Pylíou), johon kuuluu varsinaisen Pylín kaupungin lisäksi Marmárin kylä. Koko yhdyskunnan väkiluku on 3 036. Pylín tunnetuin nähtävyys ovat Palaió Pylíssä (myös Palió Pylí; ”Vanha Pylí”) noin kolmen kilometrin päässä kaupungista sijaitsevat Palaió Pylín linnanrauniot.
Traumatologia
Traumatologia on lääketieteen ala, joka käsittelee tapaturmien seurauksena syntyneiden vammojen tutkimusta ja hoitoa kirurgisesta näkökulmasta. Traumatologia on usein päivystysluonteista työtä. Potilailla on yleensä onnettomuuden tai muun tapaturman johdosta syntyneitä vammoja tai niihin liittyviä tulehduksia. Tavallisia traumatologian alalla hoidettavia tapauksia ovat lonkan, nilkan, ranteen ja säären alueen murtumavammat, sekä muista esimerkiksi selkävammat, palovammat, monivammapotilaat ja nivel- ja luutulehdukset.
Alan nimi tulee kreikan kielen vammaa tai haavaa tarkoittavasta sanasta trauma.
Koristearonia
Koristearonia (Aronia × prunifolia) on koristepensas. Se kasvaa pari metriä korkeaksi. Kasvupaikaksi sopii parhaiten aurinkoinen tai puolivarjoinen paikka ja laji menestyy lähes koko Suomessa. Pensas kukkii alkukesällä valkoisin kukin. Lehdet saavat syksyllä voimakkaan punaisen värin. Mustat parkkihappoa sisältävät marjat ovat syötäviä. Pensas ei kuki eikä tuota marjoja leikkausvuonna.
Roy Rappaport
Roy A. Rappaport (25. maaliskuuta 1926 – 9. lokakuuta 1997) oli yhdysvaltalainen antropo­logi, joka tutki erityisesti rituaalia ja kulttuurin toimimista osana ekosysteemiä.
Elämä ja ura
Roy Rappaport valmistui antropologian koulutusohjelmasta Columbian yliopistosta vuonna 1966 ja työskenteli sen jälkeen kuolemaansa saakka Michiganin yliopistossa. Hänen tunnetuin teoksensa ja samalla yksi merkittävimmistä teoksista ekologisen antropologian kentällä on Pigs for the Ancestors (1967), jossa tutkitaan Papua-Uuden-Guinean tsembagaheimon rituaalista käyttäytymistä suhteessa ympäristöön ja ekosysteemin toimintaan.
Myös Rappaportin muut julkaisut ja artikkelit perustuvat tsembagaheimon parissa tehtyihin kenttätöihin, joiden aikana hän sovelsi osallistuvan havainnoinnin lisäksi myös luonnontieteellisiä tiedonkeruumenetelmiä ja teki tarkkoja tilastoja. Ensimmäiset kenttätyöt hän teki alueella vuosina 1962–1963 ja palasi parikymmentä vuotta myöhemmin heimon pariin tekemään täydentäviä havaintoja ja tutkimaan kulttuurin muutosta. Rappaport kuoli keuhkosyöpään vuonna 1997.
Surakka
Surakka on muun muassa seuraavien henkilöiden sukunimi:
Fiktiossa:
Nettinarttu
Nettinarttu on vuonna 2003 Naarassarjojen tuhkasta noussut naissarjakuvantekijöiden avoin yhteisö. Se ylläpitää www.narttu.net -sivustoa, järjestää sarjakuvanäyttelyitä ja osallistuu sarjakuvafestivaalien pienlehtitapahtumiin. Nettinarttu julkaisee nettisarjakuvaa laajassa valikoimassa, ja toimii kanavana julkaista sarjakuvaansa ensimmäistä kertaa ja löytää yleisöä sekä verkostoitua.
Nettinartun perusti Johanna Rojola, Roju, mutta alusta asti lehteä on ollut kasaamassa useita työryhmiä. Nettinarttuun tekevät sarjavaa muun muassa Solja Järvenpää, Kaisa Leka ja Mari Ahokoivu.
Murtumismekaniikka
Murtumismekaniikka on materiaalitekniikan ja lujuusopin alue, joka tutkii kuormitetun säröllisen kappaleen murtumista ja murtumiseen liittyviä ilmiöitä kuten särönkasvua.
Mahtavuus
Joukon mahtavuus eli kardinaliteetti on joukon alkioiden lukumäärää kuvaava käsite, jota ilmaistaan kardinaaliluvulla. Äärellisten joukkojen kardinaaliluku on jokin luonnollinen luku ja äärettömien jokin ääretön kardinaaliluku. Käsitteet esitteli Georg Cantor vuonna 1874 julkaisemassaan joukko-oppia käsittelevässä kirjoitelmassa.
Johdanto
Esimerkiksi joukossa {1,2,3} alkioita on 3 ja joukossa {1, 2, 3, ..., n} niitä on n. Äärellisillä joukoilla eli sellaisilla joukoilla, joissa on äärellinen määrä alkiota, mahtavuuden sijasta käytetään usein sanaa koko. Kardinaliteetti-sanaa sen sijaan voidaan käyttää sekä äärellisistä että äärettömistä joukoista.
Kun äärettömässä joukossa on äärettömästi alkioita, ilmoitetaan sen mahtavuus sanalla ääretön. Vaikka ääretön tarkoittaa jotain muuta asiaa kuin lukua, on se hyväksytty mahtavuuden kardinaaliksi, koska se ilmaisee sitä loputtomuutta, mitä alkioiden laskeminen vaatisi.
Joukkojen vertaaminen
Äärellisten joukkojen vertailussa voidaan käyttää alkioiden laskemista. Kummankin joukon alkiot lasketaan ja verrataan kardinaaleja keskenään. Äärettömillä joukoilla käytetään induktiivista luettelointia. Siinä otetaan joukosta S alkio ja liitetään siihen toisen joukon T alkio pariksi. Jos jokaiselle alkiolle molemmissa joukoissa riittää pari, on joukot yhtä mahtavia eli S \sim T. Se joukko, jolta parinmuodostuksessa jää alkioita yli, on mahtavampi.
Tarkastellaan esimerkkinä kahta äärellistä joukkoa ja. Vertailu tehdään ensin ottamalla aina joukon T alkiolle pari joukosta S. Silloin saadaan parit ja joukon S alkiot riittivät. Tämä ei vielä merkitse, että joukot ovat yhtä mahtavia. Parinmuodostus tulee onnistua myös toisin päin. Tällöin muodostetaan jokaiselle kirjaimelle pari numerosta. Tämä ei onnistu, koska kirjaimelle d ei löydy tyhjentyneestä numerojoukosta paria. Siksi tuomitsemme joukon S mahtavammaksi kuin joukon T.
Joukon S mahtavuus merkitään joko |S| tai card(S). Yhtämahtavuus voidaan merkitä myös |S| = |T| tai. Jos joukko S on mahtavampi kuin joukko T, merkitään |S| > |T|.
Äärettömillä joukoilla induktiivinen luetteloiminen ei aina onnistu. Tällöin yritetään löytää funktio eli kuvaus joukosta toiseen ja sille mahdollinen käänteiskuvaus. Kuvausten olemassaolosta ja laadusta päätellään joukkojen keskinäinen mahtavuus. Mahdolliset vaihtoehdot ovat: Viimeinen väite saadaan kahdesta edellisesta tuloksesta Cantorin–Schröderin–Bersteinin lauseen avulla.
Esimerkiksi luonnollisten lukujen joukko on yhtä mahtava osajoukkonsa  kanssa. Tämä nähdään kahdella tavalla. Parinmuodostuksessa saadaan parijono, jossa pariksi valitaan toisesta joukosta aina kaksi kertaa suurempi luku. Käänteinen parinvalinta toimii niin, että parillisen luvun pariksi valitaan aina puolet pienempi luku. Tätä voisi jatkaa äärettömän monta kertaa ja siksi todetaankin, että parilliset luvut ja luonnolliset luvut ovat yhtä mahtavat.
Toinen menetelmä on keksiä joukkojen välille kuvaus, jolle löydetään käänteiskuvaus. Tällainen kuvauspari on funktio f(x) = 2x ja sen käänteisfunktio. Näillä voidaan kuvata kaikki lähtöjoukon alkiot maalijoukon alkioiksi ilman, että yksikään alkio jäisi kuvaamatta. Funktio ja sen käänteisfunktio ovat bijektioita, ja joukot ovat yhtä mahtavia.
Numeroituva ja ylinumeroituva
Cantor tutki äärettömiä joukkoja ja havaitsi pian että jotkin joukot ovat "enemmän äärettömiä" kuin toiset. Tämä johti kardinaalilukujen vertailuun. Koska luonnolliset luvut tiedetään jo äärettömäksi joukoksi, merkitään niiden mahtavuutta kardinaaliluvulla  (lue:alef-0). Luonnollisisten lukujen joukosta sanotaan, että se on laskettavasti tai numeroituvasti ääretön, koska sen alkioista voidaan muodostaa alkiopareja verrattavan joukon alkioiden kanssa.
Cantor oletti, että oli olemassa suurempia kardinaalilukuja ja että ne voitiin järjestää suuruusjärjestykseen. Suurempien joukkojen etsintä tuotti tulosta, kun hän osoitti reaalilukujen olevan suurempi joukko. Vieläkään ei tiedetä, onko reaalilukujen kardinaliteetti \aleph_1 tai \aleph_2 vai jokin muu. Toisin sanoen ei ole pystytty osoittamaan, onko olemassa ylinumeroituvaa joukkoa, jonka mahtavuus olisi pienempi kuin reaalilukujen joukon. Toistaiseksi reaalilukujen kardinaalilukuna käytetään merkintää c tai C (engl. continuum) tai joskus \beth_1 (lue: "beth"-1) ja se oli ensimmäinen todettu ylinumeroituvasti ääretön lukujoukko. Koska ylinumeroituva lukujoukko on mahtavampi kuin numeroituva joukko, on sen kardinaaliluku aina ääretön.
Mahtavuuteen liittyviä yleisiä tuloksia
Määritelmän mukaan luonnolliset luvut \N muodostavat numeroituvasti äärettömän lukujoukon. Voidaan osoittaa, että kaikki osajoukot ovat myös numeroituvia. Jos S on numeroituva ja ääretön, on olemassa bijektio ja joukot ovat yhtä mahtavat S \sim \N. Jos S' ylinumeroituva ja, niin myös S on ylinumeroituva.
Lukujoukkojen mahtavuus
Kaikki luonnollisten lukujen osajoukot ovat edelliseen viitaten numeroituvia. Erityisesti luonnollisten lukujen äärettömän suuret osajoukot ovat yhtä mahtavia kuin luonnollisten lukujen joukko itse. Tällasia osajoukkoja ovat esimerkiksi parilliset- ja parittomat luvut, kolmioluvut, neliöluvut ja alkuluvut. Siis on.
Cantor todisti jo 1874, että. Ne hän todisti luettelemalla kokonaisluvut ja rationaaliluvut tietyn systeemin avulla ja osoitti, että jokaiselle luvulle löytyy pari luonnollisista luvuista. Todistamistavat esitelty artikkelissa numeroituva joukko.
Edelleen Cantor osoitti vuonna 1891 reaalilukujen olevan ylinumeroituvasti ääretön joukko. Koska reaaliluvut koostuvat rationaaliluvuista ja irrationaaliluvuista, ovat myös irrationaaliluvut ylinumeroituvasti ääretön joukko. Reaaliluvut voidaan jakaa myös algebrallisiin ja transkendenttisiin lukuihin. Algebralliset luvut ovat numeroituvasti ja transkendenttiset luvut ylinumeroituvasti ääretön joukko.
Live! Tonight! Sold Out!!
'''Live! Tonight Sold Out!!''' on grunge-yhtyeen Nirvanan alun perin vuoden 1994 marraskuussa VHS-muodossa julkaistu live-taltiointi/live-dokumentti. Suurimman osan materiaalista valitsi yhtyeen keulahahmo Kurt Cobain, mutta ei saanut sitä päätökseen,sillä hän kuoli (mahdollisesti itsemurha) 1994. Muut jäsenet Krist Novoselic ja Dave Grohl kokosivat sen loppuun Kurtin toiveiden mukaisesti apunaan ohjaaja Kevin Kerslake. Taltiointi/dokumentti sisältää taltiointeja enimmäkseen yhtyeen Nevermind albumin ajoilta 1991–1992, myös pari livetaltiointia on vuodelta 1993, jotka ovat Rio de Janeirosta tammikuulta. DVD:ssä mainitaan että kokoelmataltiointi on keskeneräinen Cobainin kuoleman johdosta, tämän takia se ei sisällä yhtään In Utero albumin kiertueilta mitään materiaalia.
Kappaleluettelo
thumb|right|200px|[[Laserdiscin kannet]]
DVD-version lisämateriaali
Nirvanan esiintyminen Paradiso Clubilla Amsterdamissa on 25. marraskuuta 1991
Harjoitus/jammailu kappaleesta "On a Plain" soi bonusosion lopputekstien aikana.
10. heinäkuuta
10. heinäkuuta on gregoriaanisen kalenterin mukaan vuoden 191. päivä (192. päivä karkausvuonna). Vuodesta on jäljellä 174 päivää.
Juhlapäiviä
Katso myös: kalenteri ~ 9. heinäkuuta, 11. heinäkuuta
Euroopan raja- ja merivartiovirasto
thumb|180px|EU:n ulkorajaturvallisuusviranomaisen päätoimipiste Puolan [[Varsovassa]]
Euroopan raja- ja merivartiovirasto (Frontex) on vuonna 2004 perustettu Varsovassa sijaitseva Euroopan unionin alainen rajaturvallisuusvirasto. Sen johdossa toimi perustamisesta alkaen toukokuuhun 2014 suomalainen Rajavartiolaitoksen virkamies Ilkka Laitinen. Viraston johtajana on toiminut maaliskuusta 2023 Hans Leijtens.
Tehtävä
Viraston tehtävä on sovittaa EU:n jäsenvaltioiden välistä rajojen valvontaan liittyvää yhteistyötä. Lisäksi virasto avustaa jäsenmaita rajavartijoiden koulutuksessa, tekee riskianalyyseja ja tarjoaa jäsenmaille apua lisätukea vaativissa tehtävissä.
Historia
Vuonna 2011 Frontex aloitti Hermes-operaation, jolla pyrittiin avustamaan Italiaa maahanmuuttovirtojen hallitsemiseksi. Frontexin tehtävänä oli tarkkailla Välimerta Italian ja Pohjois-Afrikan välillä laittoman maahanmuuton hillitsemiseksi. Suomen rajavartiolaitos osallistui operaatioon suorittaen merivalvontaa rajavartioston Dornier 288 -merivalvontalentokoneella Lampedusan saarelta vuonna 2013.
Frontexin vuoden 2017 riskianalyysin mukaan ihmissalakuljettajien liiketoimintamalli hyötyy EU:n ja kansalaisjärjestöjen meripelastustoiminnasta Välimerellä.
Vuonna 2020 julkaistujen uutisten mukaan Frontex on osallistunut laittomiin siirtolaisten häätöoperaatioihin Välimerellä.
Henri Myllymäki
Henri Myllymäki (s. 24. kesäkuuta 1986) on suomalainen salibandyn pelaaja. Myllymäki on kotoisin Töysän Tuurista. Myllymäki edusti salibandyseura Seinäjoen Peliveljiä vuosina 2007-2022. Liigaotteluita Myllymäelle kertyi peliuran aikana huimat 455, tehopistein 272+71=343.
Suomen Alzheimer-tutkimusseura
Seura jakaa säännöllisesti apurahoja erityisesti nuorille tutkijoille.
Brandon Bollig
Brandon Bollig (s. 31. tammikuuta 1987 St. Charles, MO, Yhdysvallat) on uransa lopettanut yhdysvaltalainen jääkiekkoilija. Hän ei kaihda jääkiekkotappeluun johtavia tilanteita, jotka ovat etenkin pohjoisamerikkalaisessa jääkiekossa yleisiä. Nuori Brandon näytteli vuonna 2002 valmistuneessa Defiance-lännenelokuvassa, jonka näyttelijäkaartiin kuului myös entinen NHL-tappelija Tony Twist.
Ura
Brandon Bollig pelasi juniorijääkiekkoa kolme vuotta USHL-liigan Lincoln Starsissa. Runsaasti jäähyminuutteja keränneen laitahyökkääjän rooliksi muodostui jo juniorikaukaloissa tarvittaessa tappeleminen vastustajan kanssa. Bolligilla olisi ollut mahdollisuus lähteä pelaamaan myös Kanadan CHL-juniorisarjoihin, mutta hän ei halunnut menettää amatööristatustaan ja mahdollisuutta pelata NCAA-yliopistojääkiekkoa. Kolmen USHL-kauden jälkeen Bolligille tarjottiin stipendiä NCAA:n ECAC-sarjassa pelaavaan St. Lawrencen yliopistoon New Yorkin osavaltiossa. Ensimmäisen yliopistokauden jälkeen Bollig osallistui Chicago Blackhawksin kesäiselle tulokasleirille, mikä poiki NHL-organisaatioon kahden vuoden tulokassopimuksen toisen yliopistokauden jälkeen huhtikuussa 2010.
Bollig pelasi Blackhawksin AHL-farmijoukkueessa Rockford IceHogsissa seuraavat kaksi kautta, kunnes isäntäseuran tappelija John Scott kaupattiin New York Rangersiin siirtotakarajan lähestyttyä. Bollig teki NHL-debyyttinsä kaksi päivää myöhemmin 29. helmikuuta 2012. Bollig palasi syksyllä 2012 Rockfordiin NHL:n työsulun ajaksi, mutta muuten hän on käytännössä kuulunut Blackhawksin kokoonpanoon maaliskuusta 2012 lähtien. Bollig kuului myös Blackhawksin mestaruusjoukkueeseen keväällä 2013 ja on hän ensimmäinen St. Louisin seudulla kasvanut Stanley Cup -voittaja.
Göran von Bonsdorff
Göran Edvard von Bonsdorff (18. maaliskuuta 1918 Helsinki – 18. lokakuuta 2009 Helsinki) oli suomalainen politiikan tutkija ja valtio-opin professori. Hän oli myös tunnettu pasifisti.
Elämäkerta
Göran von Bonsdorff kuului Bonsdorffin tunnettuun suomenruotsalaiseen kulttuurisukuun ja hänen vanhempansa olivat lääketieteen lisensiaatti Paul von Bonsdorff sekä Nadine Blomqvist. Von Bonsdorff kirjoitti ylioppilaaksi Helsingin Svenska Normallyceumista 1935, valmistui filosofian kandidaatiksi 1940 ja väitteli toisena Suomessa valtiotieteen tohtoriksi vuonna 1950. Jatkosodan aikana hän toimi tiedotusupseerina ja työskenteli vuosina 1947–1949 ylimääräisenä amanuenssina Valtionarkistossa. Von Bonsdorff oli Helsingin yliopistossa yleisen valtio-opin apulaisprofessorina 1952–1968, ylimääräisenä professorina 1968–1976 ja professorina 1976–1981 sekä dosenttina 1981–1988.
Tutkijana von Bonsdorff oli laaja-alainen ja perehtyi niin ruotsinkieliseen aatehistoriaan kuin kansainväliseen politiikkaan. Useat hänen teoksistaan olivat kansantajuisia. Väitöskirjan (Självstyrelsetanken i finlandssvensk politik 1917–1923, 1950) aiheena olivat suomenruotsalaisten historialliset itsehallintopyrkimykset; Pohjoismaista liberalismia käsittelevän vertailevan tutkimuksen Studier rörande de modernaliberalismen i de nordiska länderna (1954) on sanottu olleen ensimmäinen systemaattis-empiirinen vertaileva tutkimus pohjoismaisen valtio-opin alalla. Von Bonsdorffin pääteokseksi on sanottu kansainvälistä politiikkaa käsittelevää tutkimusta Världspolitik i teknikens tidsålder (1961). Hänet palkittiin valtion tiedonjulkistamispalkinnolla sekä kahdesti Svenska Litteratursällskapet i Finlandin palkinnolla.
Von Bonsdorffilla oli paljon luottamustoimia kansalaisjärjestöissä. Hän liittyi porvarillisesta maailmankatsomuksestaan huolimatta Suomi–Neuvostoliitto-Seuraan (SNS) pian sen perustamisen jälkeen ja toimi seuran varapuheenjohtajana 1953–1960 sekä puheenjohtajana 1961–1974. Yksi von Bonsdorffin monipuolisen toiminnan alue oli kansainvälinen rauhanliike. Hän oli Suomen Rauhanliiton puheenjohtaja 1979–1988 ja 1992–1993, Genevessä toimivan Kansainvälisen rauhantoimiston varapresidentti vuodesta 1982 sekä kuului Wienissä toimivan Kansainvälisen rauhaninstituutin puheenjohtajistoon 1984–1986. Hän kirjoitti useita rauhankysymystä käsitteleviä teoksia. Von Bonsdorff toimi lisäksi puheenjohtajana Neuvostoinstituutin hallituksessa vuosina 1952–1968, ruotsinkielisessä Utrikespolitiska samfundet i Finlandissa 1953–1965, Valtiotieteellisessä yhdistyksessä 1976–1980 sekä valtion yhteiskuntatieteellisessä toimikunnassa 1978–1979. Hän oli myös Helsingin yliopiston kehitysmaainstituutin esimiehenä 1974–1981 ja kuului Suomen YK-liiton hallitukseen 1957–1968 sekä Suomen Pugwash-komiteaan vuodesta 1974.
Von Bonsdorff ei ollut koskaan varsinaisesti poliitikko, mutta hän toimi 1930-luvulta alkaen Ruotsalaisessa Kansanpuolueessa (RKP) ja oli 1972–1974 sen Helsingin osaston puheenjohtajana sekä samanaikaisesti puolueen keskushallituksen jäsenenä. Arvostettuna tiedemiehenä hän sai äänensä kuuluviin puolueessa, vaikka toimikin politiikan ulkopuolella. Hän oli myös 1978–1981 Svenska Finlands folktingin puheenjohtaja. Vuonna 1972 von Bonsdorff allekirjoitti kolmenkymmenen muun kanssa tasavallan presidentti Urho Kekkoselle osoitetun avoimen kirjelmän, jolla vastustettiin Kekkosen uudelleenvalintaa presidentiksi poikkeuslailla ilman valtiosäännön mukaisia vaaleja. Kekkonen vastasi kirjoittajille myllykirjeellä. Lisäksi von Bonsdorff yritettiin painostaa eroamaan SNS:n johdosta, mistä hän kuitenkin kieltäytyi. Vuonna 1977 julkaisemassaan kirjassa Finland i blickpunkten hän kuitenkin ilmoitti kannattavansa Kekkosen uudelleenvalintaa seuraavissa vaaleissa.
Vuoden 1988 presidentinvaaleissa von Bonsdorff oli keskustapuolueen Paavo Väyrysen valitsijamiesehdokkaana. Hän jatkoi myöhemminkin aktiivisena yhteiskunnallisena keskustelijana ja esiintyi 1990-luvulla mahdollisen Suomen Nato-jäsenyyden vastustajana sekä YK-toiminnan kannattajana.
Göran von Bonsdorffin ensimmäinen vaimo oli filosofian maisteri Marie-Lousie Molander ja toinen vuodesta 1955 arkkitehti Birgitta Donner, kielentutkija ja aktivisti Kai Donnerin tytär – ja äitinsä puolelta myös von Bonsdorff -sukua. Heidän tyttärensä on Jyväskylän yliopiston taidekasvatuksen professori Pauline von Bonsdorff.
Suomukka
pienoiskuva|upright|Suomukan varsi ja lehdet.
Suomukka eli pähkinäsuomukka (Lathraea squamaria) on lehtivihreätön lehtojen loiskasvi. Suomessa laji on harvinainen ja rauhoitettu.
Ulkonäkö ja koko
Suomukalla ei ole lehtivihreää, koska se elää täysloisena eräiden puu- ja pensaslajien juuristoissa. Kasvin maanpäälliset osat ovat väriltään vaaleanvioletit. Vaaleaa, 10–20 cm pitkää, mehevää maavartta peittävät paksut värittömät suomulehdet, ja koko kasvi näyttää kyyristyvän maan alle suojaan. Maavarren juuristossa on imunystyröitä, joista kasvaa imujuuria isäntäkasvien juuriin. Maanpinnan yläpuolinen ilmaverso lakastuu jo keskikesällä. Kukat ovat tiheässä latvatertussa toispuoleisesti. Tukilehdelliset kukat ovat nuokkuvia, ja niiden ylähuuli on vaaleanvioletti ja alahuuli valkoinen. Suomukka kukkii toukokuussa. Kasvi ei joka vuosi kehitä ilmavartta, sillä se kykenee kukkimaan ja tuottamaan siemeniä myös kokonaan maan alla.
Levinneisyys
Suomukkaa tavataan Keski- ja Itä-Euroopassa Ranskasta ja Brittein saarilta eteläiseen Fennoskandiaan, Keski-Venäjälle ja Balkanille. Lisäksi lajia tavataan Kaukasuksella, Turkissa ja paikoitellen Keski-Aasiassa. Suomessa suomukkaa tavataan Ahvenanmaalta, Varsinais-Suomesta ja Uudeltamaalta.
Elinympäristö
Suomukka kasvaa rehevissä, multavissa ja kalkkipitoisissa lehdoissa erityisesti euroopanpähkinäpensaan (Corylus avellana) täysloisena. Se voi loisia myös muilla puulajeilla, kuten leppien, koivujen, haavan, kuusen ja pyökin seurassa. Suomukan elinympäristöt ovat kaventuneet lehtojen kuusettumisen, hakkuiden ja rakentamisen takia.
Zipári
Zipári sijaitsee Kosin saaren pohjoisosassa noin seitsemän kilometriä saaren pääkaupungista Kosista länteen. Kaupunki on kasvanut viime vuosina nopeasti, sillä monet ovat muuttaneet sinne Kosin kaupungista.
Läntinen pallonpuolisko
thumb
Läntinen pallonpuolisko on maantieteellinen termi maapallon puoliskolle joka sijaitsee Lontoon Greenwichistä länteen. Greenwich on sovittu nollameridiaanin sijainniksi, ja maapallon toista puoliskoa siitä itään kutsutaan itäiseksi pallonpuoliskoksi. Vaikka läntinen pallonpuolisko vastaa puolta maapallon pinta-alasta, siellä asuu vain noin 15 % maapallon väestöstä. Läntisen pallonpuoliskon maapinta-ala on kuitenkin pienempi kuin itäisen pallonpuoliskon. Amerikan manner on mantereista ainoa, joka sijaitsee kokonaan läntisellä pallonpuoliskolla.
Katso myös
המיספירה
Inversio-ongelma
Inversio-ongelma tarkoittaa ongelman vastakkaista operaatiota. Se voi esiintyä matematiikassa, logiikassa tai soveltavassa tieteessä. Matematiikka ja logiikka käsittelevät inversio-ongelmaa rajoitetusti, koska se ei käyttäydy hyvin määritellyn ongelman tavoin eli sillä joko
Sana inversio tarkoittaa käännettynä päinvastaista, peilikuvaa, käänteistä. Inversio-ongelma tarkoittaakin ongelmaa, joka on vaikeampi ratkaista "takaperin" kuin "etuperin". Hyvä esimerkki inversio-ongelmasta on kameralla kuvan ottaminen: Ennen kuvan ottoa on helppo nähdyn maiseman avulla ennustaa millainen kuvasta tulee, mutta jälkeenpäin kuvaa katsomalla ei voi suoraan kertoa maiseman kaikkia yksityiskohtia, varsinkaan kappaleiden kolmiulotteisia muotoja ja etäisyyksiä. Osa tiedosta on siis hävinnyt.
Brawn BGP 001
Brawn BGP 001 on Formula 1 -auto, jota Brawn GP-talli käytti kaudella. Auto julkistettiin 9. maaliskuuta 2009.
Brawn BGP 001 -auto oli kaudella aloittaneen uuden Brawn GP-tallin ensimmäinen Formula 1 -auto. Autossa oli Mercedes-Benzin moottori ja siinä käytettiin Bridgestonen renkaita. Värityksessä käytettiin valkoista, keltaista ja mustaa. Autolla ajoivat kauden aikana Jenson Button ja Rubens Barrichello. Auton suunnittelu alkoi alun perin Hondan alaisuudessa kauden Saksan osakilpailun aikoihin, kun talli päätti valmistautua ajoissa kauden 2009 sääntömuutoksiin, mutta projektin viimeistely jäi tallin jäänteet ostaneelle Ross Brawnille ja tämän Brawn GP-tallille.
Auto yllätti testeissä nopeudellaan ja Brawn GP oli ennakkosuosikki kauden 2009 alkaessa. Talli kiersi menestyksekkäästi sääntöä, jonka mukaan autoissa ei saanut olla ylimääräisiä ilmanohjaajia asentemalla sen pohjaan tupladiffuusorin, joka antoi autolle noin 0,3 sekunnin edun kierrokselta.".
Autolla voitettiin kauden aikana kahdeksan osakilpailua (Button kuusi ja Barrichello 2 voittoa), mikä riitti lopputuloksissa sekä Buttonin kuljettajien että valmistajien mestaruuteen.
Myrna Loy
thumb|220px|Myrna Loy julkisuuskuvassa. thumb|210px|Myrna Loy elokuvassa [[Parhaat vuodet (elokuva)|Parhaat vuodet (kuva trailerista).]] Myrna Loy (oik. Myrna Adele Williams; 2. elokuuta 1905 Helena, Montana – 14. joulukuuta 1993 New York City, New York) oli yhdysvaltalainen näyttelijä ja yksi aikansa supertähdistä.
Sota-aikana Loy työskenteli sotilaskanttiinissa ja keräsi rahaa Punaisen Ristin puolesta. Sotien päätyttyä hän palasi takaisin Hollywoodiin. Myöhemmin hän teki töitä myös kasvatustieteiden parissa Unescolla.
Varhainen elämä
Myrna Williams syntyi Helenan kaupungissa Montanassa Adele Mae (o.s. Johnson) ja David Franklin Williamsille. Hänen sukujuurensa olivat Walesista, Skotlannista ja Ruotsista. Loy sai etunimensä Nebraskassa sijainneen pysäkin mukaan. Hänen isänsä oli farmari joka työskenteli pankkiirina ja kiinteistökehittäjänä, äiti taas oli musiikkiopiskelija Chicagosta. Loylla oli nuorempi veli nimeltä David Williams, Jr. (k. 1982). Hän varttui Radersburgin maalaiskylässä lähellä Helenaa, vaikka perhe muuttikin Myrnan lapsuuden aikana edestakaisin Montanan ja Kalifornian väliä, ensin La Jollaan ja myöhemmin Ocean Parkiin. Perhe muutti ensimmäisen kerran Myrnan äidin sairastuttua keuhkokuumeeseen, johon ei saanut riittävää hoitoa Montanassa. Äidin toivuttua perhe palasi isän tahdosta takaisin Montanaan. Kun Adele tarvitsi kohdunpoistoleikkauksen, perhe koukkasi jälleen Kalifornian kautta Montanaan. Myrnan isä David Williams kuoli espanjantautiin marraskuussa 1918, jolloin Adele lapsineen muutti lopullisesti Kalifornian Culver Cityyn.
Loy aloitti tanssitunnit nuorella iällä asuessaan Kaliforniassa ja debytoi teatterilavalla 12-vuotiaana. Hän jatkoi tanssimista ja näyttämöharrastustaan myös Montanassa. Kaliforniassa hän opiskeli Westlake-nimisessä tyttökoulussa Holmby Hillsissä. Sen jälkeen hän aloitti opinnot Venice High Schoolissa. Siellä Loy toimi mallina Fountain of Education -suihkulähdeveistoksen patsaalle, joka on nähtävissä Grease -elokuvan avauskohtauksessa. Alkuperäinen veistos kärsi vuosien aikana sääoloista ja vandalismista, ja se siirrettiin pois paikaltaan vuonna 2002.
Alanis Unplugged
Alanis Unplugged on kanadalaisen laulaja-lauluntekijä Alanis Morissetten live-albumi vuodelta 1999. Albumi kuuluu MTV:n MTV Unplugged -sarjaan. Se nauhoitettiin MTV Unplugged -ohjelmassa 19. syyskuuta 1999.
Myrna Loy
Ura
Loy lopetti koulun 18-vuotiaana hankkiakseen elantoa perheelleen ja sai töitä Grauman's Egyptian Theatresta. Hän sai elokuvasopimuksen Warner Bros.-yhtiöltä sen jälkeen, kun hänestä otettuja kuvia erään elokuvan rooliasussa päätyi fanilehteen. Loyn ensimmäiset elokuvaroolit olivat avustajatasoisia, myöhemmin merkittävämpiä vampin ja femme fatalen osia 1920-luvun mykkäfilmeissä. Näiden roolien johdosta hänelle kiteytyi eksoottisen, epäamerikkalaisen näyttelijättären imago.
Loyn uran alkuaikojen vamppiroolit toivat hänelle kuuluisuutta, mutta myöhemmin hänen tähtikuvaansa tulivat mukaan myös täydellisten vaimojen roolit. Loy teki läpimurtonsa Hollywoodissa 1930-luvulla, jolloin hänestä tuli ajan tunnetuimpia romanttisen komedian sankarittaria. Hän teki myös vakavia rooleja, kuten elokuvassa Vaarallista leikkiä (Evelyn Prentice, 1934). Vuonna 1938 Loy äänestettiin Hollywoodin kuningattareksi, Clark Gablen ollessa kuningas. Loy kuuluikin noihin aikoihin Hollywoodin työllistetyimpiin ja parhaiten palkattuihin tähtiin.
Toisen maailmansodan aikoihin Loy työskenteli Punaiselle Ristille. Loy oli niin äänekäs Adolf Hitlerin vastustaja, että hänen nimensä päätyi Hitlerin mustalle listalle.
Sodan jälkeen Myrna Loy palasi elokuvan pariin. Vuonna 1946 valmistui yksi hänen kuuluisimmista elokuvistaan: Parhaat vuodet. Loy oli aktiivinen demokraattisen puolueen jäsen sekä Unescon jäsen vuosina 1948–1954. 1950-luvun taitteessa Loyn elokuvaura alkoi hiljetä, jolloin hän siirsi uransa painopisteen teatteriin ja televisioon ja esiintyi vain harvakseltaan elokuvissa. Viimeisen roolinsa Loy teki sitcomissa Rakastavasti, Sidney vuonna 1982. Vuonna 1991 hän sai kunnia-Oscar-palkinnon urastaan. Loy ei ollut paikalla gaalassa, mutta lähetti kiitoksensa kotoaan videon välityksellä sanoen: ”Teitte minut todella onnelliseksi. Kiitos oikein paljon.” Tämä oli hänen viimeinen esiintymisensä julkisuudessa.
Yksityiselämä
Myrna Loy oli elämänsä aikana neljästi naimisissa, mutta kaikki avioliitot päättyivät eroon. Loylla myös huhuttiin olleen suhde näyttelijöihin Leslie Howardiin vuonna 1932 ja Spencer Tracyyn 1935 ja 1936. Uhkapeluri Titanic Thompson väitti hänellä olleen suhde Loyn kanssa.
Loyn suuriin ihailijoihin kuului presidentti Franklin D. Roosevelt, joka kutsui hänet Valkoiseen taloon. Loy myös ystävystyi presidentin vaimon Eleanor Rooseveltin kanssa.
Vuonna 1970 antamassaan haastattelussa Loy kertoi olevansa uskonnoltaan metodisti.
Elämäkertakirjassaan Loy kertoo tehneensä abortin vuonna 1936 juuri ennen ensimmäistä avioliittoaan Arthur Hornblow Jr.:n kanssa. Hän ei kuitenkaan vahvistanut huhuja, joiden mukaan abortti olisi tehnyt hänet hedelmättömäksi.
Loy ei koskaan saanut omia lapsia, mutta hänellä oli läheinen suhde ensimmäisen aviomiehensä lapsiin. Hän muutti viimeisen avioliittonsa päätyttyä Manhattanin Upper East Sidelle, jossa hän asui kuolemaansa saakka. 1970-luvulla Loy sairasti rintasyövän, jonka seurauksena hänelle tehtiin rinnanpoisto. Hän kuoli 14. joulukuuta 1993 leikkauskomplikaatioihin 88 vuoden ikäisenä. Loy tuhkattiin ja hänen tuhkansa haudattiin Forestvale Cemetery-hautausmaalle hänen synnyinkaupunkiinsa Helenaan, Montanaan. Loylla on elokuvaurastaan tähti Hollywood Walk of Famella, osoitteessa 6685 Hollywood Blvd.
Muotoilija Olga Osol nimesi Arabialle suunnittelemansa Myrna-astiaston hänen mukaansa.
Niko Mäkelä (salibandyn pelaaja)
Niko Mäkelä (s. 10. maaliskuuta 1992) on suomalainen salibandyn pelaaja, joka pelaa SB Vaasassa. Kaudella 2011–2012 hän voitti Suomen-mestaruuden Seinäjoen Peliveljien joukkueessa. Mäkelä on edustanut junioreissa myös Nurmon Jymyä.
Mäkelä voitti alle 19-vuotiaiden poikien maailmanmestaruuden keväällä 2011.
Pigs for the Ancestors
Pigs for the Ancestors on amerikkalaisen kulttuuriantropologi Roy Rappaportin kirjoittama kirja, jossa tarkastellaan Tsembaga -heimon rituaalista toimintaa kulttuuriekologisesta näkökulmasta käsin.
Tsembaga
Tsembaga on Australian puoleisen Papua-Uusi-Guinean alueella elävä tutkimuksen tekoaikaan n. 200-henkinen heimo. Heimon kontaktit länsimaalaisiin ennen tutkimusta olivat vähäisiä. Tsembagat ovat metsästäjä-keräilijöitä, jotka myös viljelevät viljaa, hedelmiä ja juureksia puutarhoissa ja kasvattavat sikoja.
Kaiko
Tsembagojen Kaiko -rituaali on noin 5-20 vuoden välein toimeenpantava rituaali, jossa uhrataan hengille valtaosa kasvatetusta sikapopulaatiosta. Kaiko kestää vuoden, ja siihen liittyy paljon monimutkaisia rituaaleja, juhlimista ja tabujen poistamisia, joiden aikana siat uhrataan ja liha jaetaan yhteisön kesken.
Kulttuuriekologinen näkökulma
Rappaportin keskeinen tavoite on näyttää kuinka Kaiko toimii tasapainottavana ilmiönä Tsembaga-territorion, sikojen määrän ja ympäristön kantokyvyn välillä. Keskeisintä tutkimukselle on sikojen määrän lisääntymisen, rajallisen alueen ja ”sosiaalisen stressin” muodostama informaatiosysteemi, joka kanavoituu sosiaalisiin, kulttuurisiin ja uskonnollisiin käytäntöihin. Rappaport ei tutkinut miksi tai miten asiat ovat syntyneet, vaan häntä kiinnosti eri osa-alueiden toiminta suhteessa kokonaisuuteen eli systeemiin, jonka eri tasot ovat itse itseään sääteleviä.
Kaikon merkitys
Rappaportin mukaan Kaiko -rituaalin tarkoitus on säilyttää ihmisten, sikojen ja puutarhojen kasvumahdollisuus ja lisätä vaurautta tulevaisuudessa. Rituaali suoritetaan, kun populaation ja ympäristön suhde sitä vaatii ja ympäristön kantokyvyn rajat lähenevät. Rappaport löysi rituaalista monenlaisia ympäristön kantokykyä ylläpitäviä funktioita, kuten ihmisten ja sikojen lukumäärän säätely, maaperän kunnon pysyminen hyvänä, ihmisten sosiaalisen kanssakäymisen lisääminen ja yhteisöllisyyden vahvistaminen, heimoille elintärkeän vaihdon mahdollistaminen, avioliittojen solmiminen ja sikojen ruokaa kasvattavien naisten stressin vähentäminen.
Monica Vitti
Monica Vitti (oik. Maria Luisa Ceciarelli; 3. marraskuuta 1931 Rooma – 1. helmikuuta 2022 Rooma ) oli italialainen näyttelijä, joka esiintyi useissa päärooleissa Michelangelo Antonionin elokuvissa.
Nuoruus ja uran alku
Monica Vitti syntyi vuonna 1931. Hänen vanhempansa olivat Angelo Ceciarelli ja Adele Vittilia, jonka tyttönimestä taiteilijanimikin on väännetty. Vitti muisteli myöhemmin lapsuutensa olleen onneton, ja hän jäi 18-vuotiaana Italiaan, kun hänen vanhempansa muuttivat Yhdysvaltoihin.
Vitti aloitti uransa jo teini-ikäisenä amatöörituotantojen näyttelijänä, ja hän valmistui 1953 Rooman teatterikorkeakoulusta. Hän kiersi valmistuttuaan Euroopassa italialaisen teatteriseurueen kanssa, ja hänen ensimmäinen roolinsa roomalaisessa teatterissa oli Niccolò Machiavellin Mandragolan tuotannossa. Vittillä oli 1950-luvulla myös joitakin televisio- ja elokuvarooleja. Ensimmäinen merkittävä rooli oli Mario Amendolan elokuvassa Le dritte (1958).
Antonionin elokuvista tunnetuksi
Vitti tapasi ohjaaja Michelangelo Antonionin, kun oli dubbaamassa Dorian Grayn osan elokuvaan Kaipuun punainen hetki (1957). Antonioni antoi Vittille tämän jälkeen roolin ohjaamastaan näytelmästä. Vitti sai siitä hyviä arvioita, ja seuraavaksi hän alkoikin tehdä Antonionin kanssa elokuvia.
Vittin ja Antonionin ensimmäinen elokuva oli Seikkailu (1960). Se toi Vittille kansainvälistä huomiota, ja siinä hän näytteli viileätä naista, joka ajautuu suhteeseen kadonneen ystävänsä poikaystävän kanssa. Seikkailu oli ensimmäinen osa Antonionin trilogiasta, joka käsittelee vieraantumista modernissa maailmassa. Vitti näytteli niissä kaikissa. Trilogian toinen osa oli Yö (1961) ja kolmas Kuumetta (1962).
Vitti palasi vuonna 1964 teatteriin, kun hän näytteli Franco Zeffirellin ohjaamassa Arthur Millerin näytelmässä After the Fall. Samana vuonna hän oli mukana myös Antonionin ensimmäisessä värielokuvassa, Punainen erämaa. Seuraavaksi Vitti näytteli Modesty Blaisea Joseph Loseyn ohjaamassa sarjakuvafilmatisoinnissa Modesty Blaise – pistävä perhonen (1966). Italiassa Mario Monicellin La Ragazza con la Pistola (1968) sai varsin positiivisen vastaanoton.
1970-luvulta viimeisiin elokuviin
Vitti oli 1970-luvulla erityisen tunnettu italialaisten komediaelokuvien parissa. Hän oli oikeastaan ainoa naisnäyttelijä, joka kohosi miesnäyttelijöiden rinnalle vuosikymmenen suositumpien komedianäyttelijöiden listalla. Vitti esiintyi usein Alberto Sordin kanssa. Vittin 1970-elokuvia olivat muun muassa Ettore Scolan Mustasukkaisuutta italialaisittain (1970), Sordin ohjaama Polvere di stelle (1973) ja Carlo Di Palman Teresa la ladra (1973). Vittin viimeisenä merkittävänä elokuvana pidetään Luis Buñuelin ohjaamaa surrealistista Vapauden aavetta (1974).
Vitti oli 1980-luvulla mukana muun muassa Roberto Russon ohjaamissa komedioissa Flirt ja Francesca è mia. Hän ohjasi itse elokuvan Scandalo segreto (1990), missä hänen vastanäyttelijänään toimi Elliott Gould. Elokuva oli Vittin uran viimeinen. Elokuvan vastaanotto oli varsin laimea, ja seuraavaksi hän julkaisikin osittain omaelämäkerrallisen kirjan.
Yksityiselämä
Vittillä oli 1960-luvulla suhde ohjaaja Michelangelo Antonionin kanssa. He asuivat jo yhdessä, kun Vitti näytteli ensimmäisen kerran Antonionin elokuvassa, vuonna 1960 ilmestyneessä Seikkailussa. Heidän suhteensa päättyi vuonna 1967. Vitti meni vuonna 1995 naimisiin elokuvantekijä Roberto Russon kanssa. He olivat olleet yhdessä vuodesta 1975.
Vitti vetäytyi 2000-luvulla julkisuudesta, ja hän kärsi viimeiset vuotensa Alzheimerin taudista.
Sweet & Deceitful
Sweet & Deceitful on suomalaisen Negative-yhtyeen toinen albumi, joka ilmestyi 1. syyskuuta 2004. Albumi sisältää kaksi hittiä, "Frozen to Lose It All" ja "In My Heaven", joista tehtiin myöhemmin musiikkivideot. Albumilta julkaistiin neljä singleä järjestyksessä Frozen to Lose It All, In My Heaven, Until You're Mine, My My, Hey Hey (Out of the Blue). Albumilla soitti kosketinsoittaja Janne "Mr. Snack" Kokkonen, joka ei ollut Negativen ensilevyllä, War of Lovella. Myöhemmin Frozen to Lose It All -videosta tehtiin uusi versio Virossa.
Albumi nousi Suomen virallisen listan sijalle 1.
Linn
Linn on naisen etunimi. Nimi on toden­näköisesti syntynyt lyhentymänä nimestä Lina tai sen kanta­nimestä Karolina.
Itäinen pallonpuolisko
thumb
Itäinen pallonpuolisko on maantieteellinen termi maapallon puoliskolle, joka sijaitsee Greenwichistä itään. Greenwichissä on nollameridiaani, ja maapallon toista puoliskoa siitä länteen kutsutaan läntiseksi pallonpuoliskoksi. Vaikka itäinen pallonpuolisko vastaa puolta maapallon pinta-alasta, siellä asuu peräti noin 85 % maapallon väestöstä. Myös suurin osa Euroopasta sijaitsee itäisellä pallonpuoliskolla.
Katso myös
המיספירה
Munchi’s Ford World Rally Team
thumb|270px|Luis Perez Companc Japanin rallissa 2007. Munchi’s Ford World Rally Team on Rallin MM-sarjassa Fordeilla ajava argentiinalainen yksityistiimi. Munchi’s on ollut mukana MM-sarjassa vuodesta 2007 lähtien. Tallipäälikkönä toimii entinen argentiinalainen rallikuljettaja Martin Christie.
NHL-kausi 1961–1962
NHL-kausi 1961–1962 oli National Hockey Leaguen historian 45. kausi. Sen aikana kuusi NHL-joukkuetta pelasi kukin 70 runkosarjaottelua. Stanley Cupin voitti Toronto Maple Leafs, joka kukisti finaalisarjassa Chicago Black Hawksin otteluvoitoin 4–2.
Montreal Canadiensin maalivahti Jacques Plante sai sekä Hart Memorial Trophyn että Vezina Trophyn. Runkosarjan pistepörssin ja Art Ross Trophyn puolestaan voitti Chicago Black Hawksin Bobby Hull. Hull teki 70 ottelussa yhteensä 84 tehopistettä, joista 50 oli maaleja ja 34 syöttöpisteitä. Kyseessä oli kolmas kerta NHL:n historiassa, kun pelaaja onnistui tekemään 50 maalia yhden kauden kuluessa. Aiemmin tähän saavutukseen olivat yltäneet Maurice Richard kaudella 1944–1945 ja Bernie Geoffrion kaudella 1960–1961. Sekä Richard että Geoffrion olivat Hullin tavoin tehneet tasan 50 maalia kauden aikana.
Parhaalle puolustajalle annettava James Norris Memorial Trophy myönnettiin New York Rangersin pelaajavalmentajana toimineelle Doug Harveylle, jolle palkinto oli jo seitsemäs kahdeksan vuoden sisällä. Parhaan tulokkaan Calder Memorial Trophyn sai puolestaan Montreal Canadiensin Bobby Rousseau. Pudotuspelien pistepörssin voitti Chicago Black Hawksia edustanut Stan Mikita. Hän teki 12 ottelussa 21 tehopistettä, joista 6 oli maaleja ja 15 maaliin johtaneita syöttöjä.
Runkosarja
''Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu.''
Runkosarjan pistepörssi
''Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit''
Pudotuspelien pistepörssi
''Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit''
Neal Schon
Neal Joseph Schon [ʃɔn] (s. 27. helmikuuta 1954) on yhdysvaltalainen rock-kitaristi.
Schon on saksalaista sukua, nimi on alun perin ollut Schön. Isä Matthew oli jazzmuusikko. Poika aloitti kitaransoiton 10-vuotiaana ja pääsi jo 15 vuoden ikäisenä Carlos Santanan yhtyeeseen vuonna 1970. Ensimmäinen Schonin Santanan kitaristina julkaisema albumi on Santana III vuodelta 1971.
Schon ennätti vaikuttaa myös Santanasta irtautuneessa Aztecassa ennen Journey-yhtyeen perustamista 1973. Hän johtaa kyseistä yhtyettä yhä. Schon on Journey-uransa ohella soittanut muun muassa Bad Englishissa ja Hardlinessa sekä Jan Hammerin, Sammy Hagarin ja Paul Rodgersin kokoonpanoissa.
Wojciech Szczęsny
Wojciech Tomasz Szczęsny (s. 18. huhtikuuta 1990 Varsova) on puolalainen jalkapallomaalivahti. 195 senttimetriä pitkä Szczęsny edustaa Puolan maajoukkuetta ja Serie A:n Juventusta.
Seurajoukkueura
Szczęsny siirtyi englantilaisseura Arsenaliin Legia Varsovasta vuonna 2006. Hän teki ensiesiintymisensä seuran ykkösjoukkueessa 22. syyskuuta 2009 Englannin liigacupin ottelussa West Bromwichia vastaan. Marraskuussa 2009 Szczęsny lainattiin kuukaudeksi Englannin ykkösliigan Brentfordiin. Lainaa jatkettiin kuitenkin lopulta toukokuun loppuun asti, ja Szczęsny pelasi ykkösliigaa yhteensä 28 ottelun verran. Kaudella 2010–2011 Szczęsny teki läpimurron Arsenalin ykkösmaalivahdiksi, kun aikaisempi ykköstorjuja Łukasz Fabiański loukkaantui. Szczęsny pelasi kaudella kaikki kilpailut mukaan lukien 24 ottelua. Kaudella 2011–2012 hän oli Arsenalin ykkösmaalivahti ja pelasi joukkueen kaikki valioliigaottelut. Vasta kauden 2012–2013 alkupuolella hän oli jonkin aikaa poissa otteluista loukkaantumisen vuoksi. Hänelle kertyi tuolla kaudella 25 valioliigaottelua ja seuraavalla kaudella 37, kun hän oli vaihdossa vain kauden viimeisessä ottelussa. Arsenalin voittoon päättyneessä kauden 2013–2014 FA Cupissa hän ei pelannut. Kaudella 2014–2015 Szczęsny pelasi 17 valioliigaottelua. Arsenal voitti uudelleen FA Cupin, ja tällä kertaa Szczęsny pelasi neljännestä kierroksesta alkaen kaikki viisi ottelua. Mestarien liigassa hän edusti Arsenalia yhteensä 23 ottelussa. Kauden 2013–2014 ensimmäisessä neljännesvälieräottelussa Bayern Müncheniä vastaan hänet ajettiin kentältä ulos 38. minuutilla ja hän oli toisesta ottelusta poissa saatuaan ulosajosta pelikiellon.
Kalle Halonen
pienoiskuva|Kalle Halonen (1899 - 1947). Kalle Halonen (6. joulukuuta 1899 Lapinlahti – 13. helmikuuta 1947 Lapinlahti) oli suomalainen, lapinlahtelaiseen Halosen taiteilijasukuun kuulunut näyttelijä ja taidemaalari.
Kalle Halonen valmistui alun perin näyttelijäksi Kansallisteatterin oppilaskoulusta 1919 ja hän oli sitten näyttelijänä seuraavat kuusi vuotta eri teattereissa. Serkkunsa Pekka Halosen kehotuksesta Kalle Halonen päätti sitten vaihtaa alaa. Hän kävi Suomen Taideyhdistyksen piirustuskoulun 1925–1926 ja ensimmäinen näyttely hänellä oli 1928 Helsingin Taidehallissa viiden taiteilijan yhteisnäyttelyssä.
Wojciech Szczęsny
Seurajoukkueura
Kaudet 2015–2017 Szczęsny pelasi lainalla italialaisseura AS Romassa. Hän pelasi Serie A:ssa ensimmäisellä kaudella 34 ottelua ja toisella kaudella joukkueensa kaikki 38 ottelua. Mestarien liigassa hän pelasi ensimmäisellä kaudella kahdeksan ottelua.
Kalle Halonen
Kalle Halonen asui Lapinlahdella mutta hän teki useita maalausmatkoja Keski- ja Pohjois-Suomeen erityisesti Korpilahdelle. Halonen teki myös opintomatkan Pariisiin. Halosen taulujen aiheina olivat luonnonmaisemat sekä maaseutuaiheet. Hän suunnitteli myös tekstiilejä sisarensa Anna Halosen kutomolle.
Wojciech Szczęsny
Seurajoukkueura
Szczęsny siirtyi italialaisseura Juventukseen heinäkuussa 2017. Ensimmäisellä kaudellaan hän pelasi Serie A:ssa 17 ottelua Gianluigi Buffonin saadessa vielä hieman enemmän peliaikaa. Juventus voitti mestaruuden 12 pisteen erolla seuraavaan joukkueeseen ja myös Italian cupin, jossa Szczęsny pelasi vain neljännes- ja puolivälieräottelun. Kaudella 2018–2019 Juventus uusi mestaruutensa 11 pisteen erolla kakkoseen ja Szczęsny pelasi 28 sarjaottelua Buffonin siirryttyä Ranskaan. Juventus hävisi kauden aikana neljä sarjaottelua, joista vain yhdessä Szczęsny pelasi. Kaudella 2019–2020 hän pelasi Buffonin paluusta huolimatta 29 sarjaottelua, ja Juventus oli jälleen mestari yhden pisteen erolla Interiin, joskin mestaruus varmistui jo kaksi kierrosta ennen sarjan loppua Juventuksen johtaessa tuolloin seitsemällä pisteellä. Kaudella 2020–2021 Szczęsny pelasi Serie A:ssa 30 ottelua ja Juventus sijoittui neljänneksi. Joukkue voitti Italian cupin mutta Szczęsny istui cup-ottelut vaihtopenkillä Buffonin pelatessa. Mestarien liigassa Szczęsny on neljänä Juventus-kautenaan pelannut yhteensä 26 ottelua.
Kalle Halonen
Jatkosodan aikana Kalle Halonen oli Rukajärven rintamalla ja siellä hän maalasi lukuisia luonnon- ja kylämaisemia. Halonen toimi lääkintämiehenä mutta saattoi maalata vapaa-aikanaan.
Wojciech Szczęsny
Maajoukkueura
Szczęsny pelasi Puolan nuorisomaajoukkueissa. Puolan A-maajoukkueessa hän pelasi ensimmäisen kerran marraskuussa 2009 ystävyysottelussa Kanadaa vastaan. Vuodesta 2011 eteenpäin hänelle alkoi kertyä enemmän vastuuta maajoukkueessa. EM-kilpailussa 2012 hän pelasi ensimmäisessä alkulohko-ottelussa Kreikkaa vastaan mutta hänet ajettiin ulos kentältä 68. minuutilla, minkä seurauksena hän oli toisesta ottelusta poissa pelikiellon vuoksi. Joukkueen kolmannen ottelun hän istui vaihtopenkillä.
Kalle Halonen
Halosen vanhemmat olivat maanviljelijä Jussi Halonen ja Annaliisa o.s. Puurunen. Kolmetoistalapsisen perheen nuorimpana syntyneen Kalle Halosen sisaruksia olivat kuvanveistäjä Eemil Halonen ja kuvanveistäjä Arttu Halonen sekä ryijy- ja mattokutomon Kouvolassa omistanut Anna Halonen.
Wojciech Szczęsny
Maajoukkueura
EM-kilpailussa 2016 Szczęsny pelasi voitokkaassa ensimmäisessä alkulohko-ottelussa Pohjois-Irlantia vastaan mutta sai ottelussa reisivamman, minkä seurauksena hän ei pelannut muissa otteluissa. MM-kilpailussa 2018 hän pelasi kaksi ensimmäistä alkulohko-ottelua mutta oli kolmannen ottelun vaihdossa Puolan menetettyä jo jatkomahdollisuutensa kahteen tappioon. Kesällä 2021 pelattavissa EM-kilpailussa Szczęsny on edelleen joukkueen ykkösmaalivahti.
Vuoden 2022 MM-kilpailuissa Wojciech Szczęsnystä tuli kautta aikain kolmas maalivahti joka on samoissa MM-kisoissa torjunut kaksi rangaistuspotkua.
Yksityiselämä
Szczęsny on naimisissa ukrainalaissyntyisen laulajan Marina Łuczenko-Szczęsnan kanssa.
Seurajoukkue
''Päivitetty 2. toukokuuta 2014.''
Maajoukkue
''Päivitetty 18. kesäkuuta 2021.''
Hans von Seisser
Hans Ritter von Seisser (9. joulukuuta 1874 Würzburg, Baijeri, Saksan keisarikunta – 14. huhtikuuta 1973 München, Länsi-Saksa) oli saksalainen eversti ja Baijerin poliisijohtaja Adolf Hitlerin epäonnistuneen oluttupavallankaappausyrityksen aikana.
Seisser syntyi baijerilaiseen porvarissukuun. Hänen isänsä oli Baijerin kuninkaallinen kauppatuomari Ludwig-Barbarossa Seisser. Hän kävi kadettikoulun, josta valmistuttuaan vuonna 1893 hänet sijoitettiin vänrikiksi 2. baijerilaiseen tykistörykmenttiin. Ensimmäisen maailmansodan syttyessä hän oli ylennyt majuriksi. Syyskuussa 1914 hänet palkittiin korkeimmalla baijerilaisella mitalilla (Militär-Max-Joseph-Orden) ja hänelle annettiin henkilökohtainen periytymätön ritarin arvonimi Ritter von. Syksyllä 1920 Seisser erosi armeijasta ja siirtyi poliisiin.
Until I Get You
Until I Get You on suomalaisen Hanoi Rocksin toinen 12" maksisingle, joka julkaistiin 12. elokuuta 1983 yhdessä Englannin 7" singlen Until I Get You / Tragedy ja Suomen 7" singlen Until I Get You / Rebel On The Run kanssa. Britanniassa Lick-merkiltä julkaistu maksisingle on muuten sisällöltään sama kuin tämä samana päivänä julkaistu single, mutta siinä on kolmantena kappaleena Oriental Beat-albumin nimikappale Oriental Beat. Suomen Johannan maksisingle on taas aivan samanlainen kuin Lickin julkaisema, mutta siinä on kolmantena kappaleena Sailing Down The Tears.